**DAGSORDEN GENERALFORSAMLINGEN   
TOR 01 OKT 2020 kl. 19.00.**

1. Valg af dirigent
2. Valg af referent og stemmetæller
3. Bestyrelsens beretning
4. Fremlæggelse og godkendelse af regnskab
5. Fremlæggelse af budget for det kommende år, herunder fastsættelse af kontingent.
6. Corona-situationens konsekvenser for Nappedam Vinterbadere
7. Indkommende forslag
   1. ***KONTINGENT:***Tinne Kjær har 24 AUG stillet forslag om at hæve kontingentet med 100 kr. og med dette beløb betale for professionel rengøring af saunaen.

*Tinne Kjærs motivation er, at hendes, og nok også andre medlemmers hverdag er tæt pakket med job og småbørn. En kontingentforhøjelse med 100 kr. ville muliggøre betaling af professionel rengøring, så hun – og andre – ikke behøver at have dårlig samvittighed over, ikke at melde sig til denne opgave.*

* 1. ***Regnskabsåret***Bestyrelsen stiller i forslag, at foreningens regnskabsår ændres fra at følge kalenderåret til at være fra 01 JUL til 30 JUN efterfølgende år.

*Bestyrelsens motivation er, at det foreslåede regnskabsår så vil indeholde en hel vinterbadesæson, så alle kontingenter og øvrige indtægter samt alle til denne sæson relaterede udgifter falder i pågældende regnskabsår. Som det er nu, falder kontingentindtægterne i et regnskabsår, mens de afledte udgifter til Nappedam Bådelaug og andre, falder i efterfølgende regnskabsår. Det er derfor ikke umiddelbart muligt at opgøre, hvor meget den pågældende sæson har kostet eller givet i overskud.*

* 1. ***Dato******for Generalforsamlingen***Bestyrelsen stiller i forslag, at datoen for Generalforsamlingen lægges til sidst i 3. kvartal.

*Bestyrelsens motivation er, at en Generalforsamling tæt på sæsonstart vil have en større bevågenhed blandt medlemmerne, end en sidst på sæsonen. Ligeledes vil det betyde, at det er den nye bestyrelse, der har ansvaret for hele den kommende sæson. Endelig vil budget for næste år lægges tættere på det pågældende år, hvor bestyrelsen har et bedre indblik i, hvad der kan forventes af indtægter og udgifter.*

1. Valg af tre bestyrelsesmedlemmer (lige år) for en toårig periode.  
   På valg er:
   1. Hans Münter (formand). Genopstiller.
   2. Anders Bonde (næstformand). Genopstiller.
   3. Sofie Vistoft (Kasserer). Ønsker ikke genvalg.
2. Valg af en suppleant (hvert år) for en etårig periode.  
   På valg er Per Plauborg, som genopstiller.
3. Valg af revisor (lige år) for en toårig periode.  
   På valg er Jens Sondrup Andersen, som genopstiller.
4. Eventuelt

Under Generalforsamlingen vil der være kaffe/te og hjemmebag.